Diari Oficial de la Generalitat Valenciana


Sumari del DOGV 3258, del 05-06-1998 (1998/4427)

ORDRE de 20 de maig de 1998, de la Conselleria de Cultura, Educació i Ciència, per la qual es convoca el concurs de dibuix escolar La Valldigna.
------------------------------------------------------------------------------------------------------------------------------------------------

### Dades del document

Número de DOGV
:   3258

Data del DOGV
:   05-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4427


Data del document
:   20-05-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 20 de maig de 1998, de la Conselleria de Cultura, Educació i Ciència, per la qual es convoca el concurs de dibuix escolar La Valldigna. [1998/X4427]
  
La Conselleria de Cultura, Educació i Ciència té com un dels seus objectius fonamentals promoure l'enriquiment del patrimoni cultural valencià, la seua restauració, la posada en actiu dels valors que més s'identifiquen amb la personalitat històrica pròpia de la Comunitat Valenciana, així com la seua difusió i divulgació en termes que resulten accessibles a tots i es faça efectiva la seua funció.
  
El monestir de Santa Maria de la Valldigna constitueix un dels immobles més emblemàtics de la Comunitat Valenciana, tant per la seua significació històrica ja que va ser des d'antic el centre d'una extens senyoriu, com pel seu mèrit arquitectònic i artístic.
  
Que la Conselleria de Cultura, Educació i Ciència, en el present any, està realitzant un especial esforç en la restauració de l'immoble i la seua posada en valor, en celebrar-se una important efemèride com és el 700 aniversari de la seua fundació pel monarca Jaume II, coincidint amb la incorporació de les comarques del sud d'Alacant a l'antic Regne de València. En este interès s'han implicat també voluntàriament els ajuntaments de les tres capitals de província i les tres diputacions provincials, així com els municipis més directament afectats com són els que integren la Mancomunitat de la Valldigna.
  
A més d'emprendre la restauració integral de l'immoble i la seua potenciació des del punt de vista patrimonial, és urgent promoure la divulgació dels valors d'este important cenobi en termes que resulte accessible al coneixement de tots els valencians que fou capital cultural i administrativa d'un extens territori, convocant a l'efecte el concurs de dibuix escolar La Valldigna a fi de propiciar la creació artística referida a l'esmentat monument, amb la lògica promoció que se'n deriva.
  
Per això, i en ús de les facultats que em confereix l'art. 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar el concurs de dibuix escolar La Valldigna a fi de propiciar la creació artística referida al monestir de Santa Maria de la Valldigna, i aprovar les bases perquè es regirà esta convocatòria, així com el model d'instància, que s'inclouen com a annexos I i II de la present ordre.
  
Segon
  
L'import global màxim destinat a este concurs és de tres-centes mil pessetes, que s'abonaran amb càrrec a la línia de subvenció 401/000/98, denominada Fons d'activitats educatives i culturals, de l'aplicació pressupostària 26.50.597.12, subvencions concedides a l'empara de l'article 45.c) del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
S'estableixen un primer premi de 150.000 pessetes i dos accèssits de 75.000 pessetes cada un.
  
DISPOSICIONS FINALS
  
Primera
  
Es delega en la directora general de Patrimoni Artístic la facultat de concedir aquests premis i se l'autoritza perquè dicte les resolucions necessàries per al desplegament i l'execució d'esta ordre.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra esta ordre, que posa fi a la via administrativa, podrà interposar-se, després de la comunicació a la Conselleria de Cultura, Educació i Ciència, recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació en el Diari Oficial de la Generalitat Valenciana, de conformitat amb l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, i amb els articles 57 i 58 de la Llei de la Jurisdicció Contenciosa Administrativa.
  
València, 20 de maig de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
Annex I
  
Bases de la convocatòria pública per al concurs
  
de dibuix escolar La Valldigna
  
1. Objecte esta convocatòria
  
L'objecte d'esta convocatòria és propiciar la creació quant al dibuix vinculat al tema del monestir de la Valldigna i el seu món.
  
1.1 Els dibuixos es presentaran sobre una cartolina negra de 40 x 50 cm.
  
1.2 S'admetrà tot tipus de tècniques, inclosos els collages.
  
1.3 Al dors dels dibuixos figuraran les dades personals de l'autor (nom i cognoms, adreça i centre escolar a què pertany) i el títol.
  
2. Participants
  
Podran participar en el present concurs els alumnes que actualment cursen ensenyament primari, definit en la Llei Orgànica 1/1990, de 3 d'octubre, d'Ordenació General del Sistema Educatiu, en qualsevol centre docent ubicat en l'àmbit de la Comunitat Valenciana.
  
3. Premis
  
S'estableixen un primer premi de 150.000 pessetes i dos accèssits de 75.000 pessetes, que rebran els escolars, a través del seu representant legal (pare, mare, tutor...), els treballs del quals siguen seleccionats pel jurat designat a l'efecte.
  
4. Presentació dels treballs
  
Les sol·licituds, dirigides a la Conselleria de Cultura, Educació i Ciència, Direcció General de Patrimoni Artístic, i formalitzades segons el model que s'adjunta com a annex II d'esta ordre, podran presentar-se al Registre General de la Conselleria de Cultura, Educació i Ciència, als registres de les direccions territorials de Cultura i Educació, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El termini per a la presentació dels treballs expira el dia 30 de juny de 1998.
  
Quan les sol·licituds o els treballs presentats no complisquen els requisits exigits, en serà procedent l'esmena en els termes previstos en l'article 71 de la Llei de Règim Jurídic de les Administracions Públiques i del Procediment Administratiu Comú.
  
5. Jurat
  
A l'efecte de la selecció de les obres i de dirimir els premis que s'estableixen en les presents bases, es constitueix un jurat que tindrà la composició següent:
  
- Sr. Joan Llaverias i Arasa, degà de la Facultat de Belles Arts.
  
- Sra. María Luisa Pérez Rodríguez, professora titular del Departament de Dibuix de la Universitat Politècnica de València.
  
- Sr. Daniel Cuñat Serra, catedràtic d'Història de l'Institut de la Misericòrdia de València. Coordinador, per part dels municipis de la Valldigna, dels actes del 700 aniversari de la fundació del Monestir de Santa Maria de la Valldigna.
  
6. Selecció del jurat
  
El jurat així constituït, com a òrgan col·legiat, reflectirà en l'acta pertinent totes les decisions que adopte relacionades amb el present concurs, i proposarà el guanyador i la resta dels premiats a la directora general de Patrimoni Artístic, la qual dictarà la corresponent resolució per delegació del conseller de Cultura, Educació i Ciència.
  
7. Publicitat
  
La resolució definitiva de l'atorgament dels premis serà publicada en el Diari Oficial de la Generalitat Valenciana i en els mitjans de comunicació, i serà notificada directament als premiats en este concurs en el termini de 3 mesos, a comptar des del 30 de juny de 1998.
  
La falta de resolució en este termini implicarà automàticament efectes desestimatoris.
  
8. Drets sobre les obres premiades
  
Els originals seran propietat de la Conselleria de Cultura, Educació i Ciència, que esdevindrà titular de tots els drets que sobre l'obra tingueren els autors. La Conselleria de Cultura, Educació i Ciència farà menció obligatòria del títol i nom dels artistes en qualsevol reproducció, edició, etc., de les obres premiades.
  
9. Exposició dels treballs
  
Els dibuixos seleccionats en este concurs, el nombre dels quals no podrà ser superior a vint, seran exposats als municipis de Barx, Benifairó de la Valldigna, Simat de la Valldigna i Tavernes de la Valldigna, que integren la Mancomunitat de la Valldigna, durant el segon semestre de 1998, dins de les activitats commemoratives del VII centenari de la fundació del Monestir de Santa Maria de la Valldigna, i podran ser arreplegats en acabar el període d'exposició.
  
10. Obres no seleccionades
  
Les obres no seleccionades podran ser arreplegades a la Conselleria de Cultura, Educació i Ciència, Direcció General de Patrimoni Artístic, en un període de tres mesos a partir de la publicació de la resolució del concurs.
  
11. Acceptació de les bases
  
La participació en el concurs implica la total acceptació de les bases.
  
Annex II
  
Sr./Sra. ..., director/a del centre docent denominat ..., situat a ... CP ... carrer/plaça ... núm. ... telèfon ..., on cursa estudis de ... l'alumne ... d'ensenyament primari.
  
EXPOSE:
  
Que l'alumne d'ensenyament primari .., compleix tots els requisits establits en l'Ordre de 20 de maig de 1998, de la Conselleria de Cultura, Educació i Ciència, i sol·licita participar en el concurs escolar de dibuix La Valldigna.
  
..., ... de ... de 1998
  
Firmat
  
Sr./Sra. director/a del centre docent ...
  
Conselleria de Cultura, Educació i Ciència.
  
Direcció General de Patrimoni Artístic.
  
Av. Campanar, 32, 46376 València.